ཞི་ཅིན་ཕིང་གིས་དམངས་གཙོ་ཏང་ཤོག་ཁག་དང་ཏང་ཤོག་གང་ལའང་མི་གཏོགས་པའི་མི་སྣ་ཚོས་ཀྲུང་གོ་གུང་ཁྲན་ཏང་གི་ཇུས་འདོན་པ་ཡག་པོ་དང་།རོགས་པ་ཡག་པོ།ལས་རོགས་ཡག་པོ་བཅས་བྱས་ཏེ་འགན་འཁྲི་ཆེ་རུ་དང་འགན་འཁྲི་སྒྲུབ་ཕོད་པ་བྱས་ཏེ་ཐུན་མོང་ཐོག་ཀྲུང་གོའི་བྱ་བ་ཡག་པོ་བསྒྲུབ་རྒྱུའི་རེ་བ་ཡོད།དུས་རབས་གསར་པའི་ཏང་མང་མཉམ་ལས་ཀྱི་གར་སྟེགས་ཧ་ཅང་ཡངས་པར་བརྟེན་སྲིད་ཏང་གྲོས་མོལ་གྱི་དམངས་གཙོའི་བྱེད་ཐབས་དང་ལམ་ལུགས་ཀྱི་ཐབས་ལམ་དེ་ཡག་པོ་སྤྱད་ནས་གནད་དོན་འཕྲད་སྐབས་གྲོས་བསྡུར་མང་ཙམ་བྱེད་པ་དང་།གནད་དོན་འཕྲད་སྐབས་གྲོས་བསྡུར་ཡག་པོ་བྱེད་པ།གནད་དོན་འཕྲད་སྐབས་གྲོས་བསྡུར་བྱེད་ཤེས་པ་བཅས་བྱེད་པ་དང་འབྲེལ་གྲོས་མོལ་བརྒྱུད་ཐུན་མོང་གི་ངོས་འཛིན་དང་།བློ་གྲོས།སྟོབས་ཤུགས་བཅས་གཅིག་སྒྲིལ་ཐུབ་པ་བྱེད་དགོས།སྲིད་ཏང་གི་གྲོས་མོལ་ལམ་ལུགས་འཐུས་སྒོ་ཚང་དུ་གཏོང་རྒྱུ་དེ་ནི་ཕྱི་ཚུལ་ཙམ་མིན་པས་གཏམ་ལ་ཁུངས་གཏུགས་ས་ཡོད་པ་དང་།གཏམ་ལ་རྒྱུ་མཚན་ཡོད་པ།གཏམ་ལ་ཚད་ཡོད་པ།གཏམ་ལ་ནང་དོན་ཡོད་པ་བཅས་བྱས་ཏེ་ལྷག་བསམ་རྣམ་དག་ངང་གྲོས་མོལ་དང་གྲོས་མོལ་ཏན་ཏིག་དང་།གནས་ཚུལ་དངོས་བརྗོད་པ་དང་ཐབས་བཟང་འདོན་པ།གཙོ་གནད་ཐད་སྲིད་ཞུགས་ཐུབ་པ་དང་འགག་རྩའི་ཐད་སྲིད་གླེང་ཐུབ་པ་བཅས་བྱས་ཏེ་གྲོས་མོལ་ཐུབ་པ་དང་སྲིད་གླེང་བྱེད་མཁས་པའི་ཐད་ཕན་འབྲས་དངོས་ཐོབ་པ་བྱེད་དགོས་ཞེས་གསུངས་པ་རེད།